IKT-løft gir marsipankakebonanza i offentlig sektor

Innføringen av nødetatenes digitale kommunikasjonssystem er en fest for alle som er glade i sambands- og utrykningsutstyr med marsipansmak.

kaaakers-gaANg5nCmp.jpg

6. nov. 2015 10:48 Sist oppdatert 1. desember 2015

I disse dager er det nye digitale kommunikasjonssystemet for blålysetatene, det såkalte Nødnett, i ferd med å tas i bruk over hele landet. Utbyggingen av milliardprosjektet har pågått siden 2006, og er den største statlige IKT-investeringen i norsk historie.

Nå viser det seg også at beredskapsrevolusjonen har en sterk smak av marsipan, skal man tro et stort antall bilder i sosiale medier.

Bakgrunn:

Les også Dette er historien om Nødnett – og slik fungerer det

Over hele landet feires innføringen med til dels svært gjennomarbeidede kaker som ligner sambandsradioer, brannbiler og nødsentraler. Vi har samlet noen av bildene til glede for våre konditor— og beredskapsinteresserte lesere.

Hvilken kake er favoritten til presidenten i Baker- ogKonditorbransjensLandsforening? Les hans oppsummering nederst i saken.

Axel Brun er president i Baker— ogKonditorbransjensLandsforening. Han har følgende kommentar etter å ha sett bildene:

— Jeg er mektig stolt og imponert over all den kreativitet som vises, og den fantasi som utspilles av alle våre flotte bakeri- og konditoribedrifter rundt om i landet. Og det viser jo også at vi respekterer og setter pris på den jobben som gjøres i redningsetatene. Når de bestiller tror jeg at mange bakerier har brukt mer tid og flid enn det kanskje prisen gjenspeiler, sier han.

- Om jeg skulle velge en favoritt, som jo er meget vanskelig i denne samlinge av utmerket håndverk, så blir det kaken med masten på, og alle redningsbilene rundt. Den er flott pyntet, og viser jo akkurat det som har skjedd, at alle etatene kan samles om en «mast», et samband, sier han.

EDIT: 1.desember 2016: Denne kaken skal angivelig være den siste i prosjektet - konsumert i forbindelse med den offisielle åpningen av det landsdekkende nødnettet:

Lurer du på hvordan Nødnett fungerer? Se denne videoen:

Vil du lese mer om Nødnett? Her er noen garantert marsipanfrie saker: